Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
15 ก.ค. 2558

หุ้นสื่อสารและพลังงาน หนุน SET ทดสอบแนวต้าน 1,494  จุด
ดัชนี SET อยู่ที่ 1,494.74 จุด +6.34 จุด +0.43% ปริมาณซื้อขาย 16,896  ลบ.  
แนวรับ:        1,490           แนวต้าน:     1,500/1,510
สรุปทิศทางและแนวโน้มตลาด
SET ฟื้นตัวเด่นตั้งแต่เปิดตลาด…แต่จะมีสัญญาณ “บวก” ก็ต่อเมื่อยืนได้เหนือ 1,494 จุดวันนี้: SET ฟื้นตัวเด่นตั้งแต่เปิดตลาด นำโดยหุ้นกลุ่มสื่อสาร พลังงาน และรับเหมาฯ ทั้งนี้ถ้าพิจารณาในเชิงเทคนิค จะเห็น Momentum การฟื้นตัวก็ต่อเมื่อ SET สามารถยืนได้เหนือ 1,494 จุดวันนี้ ซึ่งจะมีเป้าหมายระยะสั้นไปที่ 1,500/1,510 จุด ตามลำดับ
“ซื้อ” กลุ่มรับเหมาฯ ล่าสุด ครม.เห็นชอบมอเตอร์เวย์ 3 เส้นทาง 1.6 แสนล้านบาท เริ่มเปิดประมูลปลายปีนี้ รวมไปถึงรถไฟรางคู่ รถไฟความเร็วสูงไทย-จีน และสนามบินสุวรรณภูมิ รวมกว่า 4 แสนล้านบาท แนะนำ “ซื้อ” CK  (กทพ.อนุมัติควบรวม BECL BMCL  แล้ว – ต้าน 28.50)  STEC  (ต้าน 24.50) และ SEAFCO (ต้าน 12.4)
“ซื้อเก็งกำไร” กลุ่มสื่อสาร: “ซื้อเก็งกำไร” หุ้นกลุ่มสื่อสารหลัง กสทช. กำหนดกรอบเวลาการประมูล 4G คลื่น 900 และ1800MHz ที่ชัดเจนขึ้น เตรียมเริ่มทำประชาพิจารณ์ภายในเดือนนี้ และคาดว่าจะสามารถประมูลได้ทันภายในสิ้นปี เป็นผลบวกต่อหุ้นในกลุ่ม ICT ชัดเจน แนะนำ “ซื้อเก็งกำไร”  INTUCH ADVANC ทางเทคนิค INTUCH มีแนวต้านที่ 81.75/82.00 บาท และ ADVANC แนวต้าน 246/250 บาท 
หุ้นที่น่าสนใจทางเทคนิค
TFD “ซื้อ” ราคาหุ้นดีดตัวจากฐานด้วยแท่งเทียนรูปแบบ Morning Star สามารถกลับมายืนเหนือเส้นค่าเฉลี่ยระยะสัปดาห์ได้ พร้อมปริมาณการซื้อขายที่เพิ่มสูงขึ้น มีแนวต้านแรกบริเวณ 4.10 บาท เป้าระยะกลางแนวเส้นค่าเฉลี่ย 3 เดือนที่ 4.30 บาท
EMC “ซื้อ” ราคาหุ้นพักตัวสร้างด้วยรูปแบบ Bullish Flag เริ่มดีดตัวพร้อมปริมาณการซื้อขายเพิ่มขึ้น เครื่องมือชี้ MACD พุ่งชี้ขึ้นเหนือเส้น 0 อีกครั้ง เป็นจังหวะซื้อเก็งกำไร มีแนวต้านแรกที่ 0.87 บาท หากผ่านไปได้จะมีเป้าหมายถัดไปที่ 0.90 บาท 
GEL “ซื้อ” ราคาหุ้นมีจังหวะดีดฟื้นตัวขึ้นพร้อมปริมาณการซื้อขายโดดเด่น กำลังทดสอบแนวเส้นค่าเฉลี่ย 3 เดือนบริเวณ 0.81 บาท หากผ่านได้จะเป็นจังหวะซื้อเก็งกำไร มีแนวต้านถัดไปที่ 0.85 และ 0.92 บาท ตามลำดับ
Futures แนวรับ     แนวต้าน 
SET50     960        970
          955        975
Gold    18700      18900
        18600      19000
Oil      1950       2000
         1900       2070